**Ministru kabineta noteikumu projekta “Kārtība, kādā Nacionālo bruņoto spēku Jūras spēku flotiles Krasta apsardze nodrošina lēmuma par kuģa izraidīšanu no ostas izpildi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta (turpmāk tekstā – MK) noteikumu projekts “Kārtība, kādā Nacionālo bruņoto spēku Jūras spēku flotiles Krasta apsardze nodrošina lēmuma par kuģa izraidīšanu no ostas izpildi” ir izstrādāts atbilstoši Ministru kabineta 2015. gada 22. decembra sēdes protokolam Nr. 68, 43.§ noteikts, pieņemot noteikumu projektu "Kuģu, kuģošanas kompāniju, ostu un ostas iekārtu aizsardzības funkciju sadalījuma, izpildes kārtības un uzraudzības noteikumi", nepieciešams pilnvarojums Jūrlietu pārvaldes un jūras drošības likumā, paredzot pilnvarojumu Ministru kabinetam noteikt kuģa izraidīšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2016.gada 23.jūnijā stājās spēkā Grozījumi Jūrlietu pārvaldes un jūras drošības likumā, ar kuriem papildināts likuma 19. pants ar ceturto daļu, nosakot, ka Ministru kabinets nosaka kārtību, kādā  Nacionālo bruņoto spēku Jūras spēku flotiles vienības, kas veic krasta apsardzes funkcijas (turpmāk — Krasta apsardze), nodrošina lēmuma par kuģa izraidīšanu no ostas izpildi. Pamatojoties uz likuma deleģējumu, nepieciešams izdot Ministru kabineta noteikumus, kas noteiks kārtību, kādā Krasta apsardze izpilda Latvijas Jūras administrācijas lēmumu par kuģa izraidīšanu.  Noteikumu projekts izstrādāts saskaņā ar Starptautisko kuģu un ostas iekārtu aizsardzības kodeksu (turpmāk – kodekss) B. daļas 4.30.punktu, kas nosaka, ja veicot kuģu kontroli ostās, tiek konstatēts, ka kuģis neatbilst kodeksa prasībām, ir atļauts kā kontroles pasākumu piemērot kuģa izraidīšanu no ostas. Eiropas Parlamenta un Padomes 2004. gada 31. marta regulas (EK) Nr. 725/2004 par kuģu un ostu iekārtu drošības pastiprināšanu I pielikuma 9. noteikumu 1.3. apakšpunktā noteikts, ka dalībvalsts kā kontroles pasākumu var piemērot kuģa izraidīšanu no ostas.  Ievērojot iepriekš minēto un Ministru kabineta 2015. gada 22. decembra noteikumu Nr.746 “Noteikumi par kuģu, kuģošanas kompāniju, ostu un ostas iekārtu aizsardzības funkciju sadalījumu, izpildi un uzraudzību” 60. un 61.punktu valsts akciju sabiedrība „Latvijas Jūras administrācija”, kuģu un ostu aizsardzības inspekcijas inspektors var pieņemt lēmumu par kuģa izraidīšanu no Latvijas ostas. Lēmuma izpildi par kuģa izraidīšanu nodrošina Krasta apsardze.  Administratīvā akta lēmuma adresāts ir kuģa īpašnieks, kuģa kapteinis, atbilstoši Jūras kodeksa 57.panta pirmajai daļai, kas nosaka, ka saskaņā ar šā kodeksa noteikumiem kuģa īpašnieks ir atbildīgs par zaudējumiem, kas radušies viņa dienestā esošā kapteiņa, apkalpes, loča un citu personu vainas dēļ, tām veicot savus darba pienākumus saistībā ar attiecīgo kuģi, atbilstoši Jūras kodeksa 274.panta otrajai daļai, kas nosaka, ka kuģa kapteinis ir kuģa īpašnieka pārstāvis uz kuģa. Ja izraidīšanā iesaista komersantu (velkoni), ja kuģa kapteinis atsakās sadarboties, izmaksas tiks pieprasītas kuģa īpašniekam, kas var būt par pamatu jūras prasībai atbilstoši 1999.gada Starptautiskajai konvencijai par kuģu arestu. Šobrīd Latvijas Republikas normatīvajos aktos ir noteiks, ja netiek pildītas kodeksa prasības, kuģi var izraidīt no Latvijas ostas, un ir noteikta iestāde, kas pieņem lēmumu, un kura iestāde nodrošina lēmuma par kuģa izraidīšanu no ostas izpildi, taču kārtība, kādā kuģis tiek izraidīts no ostas, nav noteikta.  Līdz ar to Aizsardzības ministrija sadarbībā ar Nacionālajiem bruņotajiem spēkiem ir izstrādājusi Ministru kabineta noteikumu projektu, kurā turpmāk būs noteikta kārtība, kādā Krasta apsardze izpilda pieņemto lēmumu par kuģa izraidīšanu no ostas, ja kuģis labprātīgi izpilda Latvijas Jūras administrācijas pieņemto lēmumu, un kā rīkojās Krasta apsardze, ja kuģis atsakās sadarboties un labprātīgi neizpilda Latvijas Jūras administrācijas pieņemto lēmumu par kuģa izraidīšanu no ostas.  Krasta apsardze informāciju par kuģa kapteiņa atteikšanos izpildīt lēmumu par kuģa izraidīšanu no ostas ievada Kuģu satiksmes uzraudzības un informācijas datu apmaiņas sistēmas (nacionālā SSN sistēma) apstiprinājuma ailē, kurā kompetentās institūcijas savas kompetences ietvaros ieraksta informāciju par atļauju kuģim ienākt ostā vai iziet no ostas.  Paredzot, ka noteikumu projekta 5.punktā Krasta apsardze par kuģa kapteiņa atteikšanos izpildīt lēmumu par izraidīšanu no ostas informēs Latvijas Jūras administrāciju, ostas kapteini un Drošības policiju, šī paziņošana šīm institūcijām ir saistīta ar Jūras administrācijas pieņemtā lēmuma izpildi, t.i. Krasta apsardze informēs šīs institūcijas, lai Jūras administrācija nekavējoties sazinātos ar attiecīgo kuģa karoga valsti vai vēstniecību. Savukārt Krasta apsardze informēs ostas kapteini un Drošības policiju par visiem jautājumiem un lēmumiem, kas saistīti ar ostas drošību un sabiedrisko drošību, lai novērstu iespējamo kaitējumu trešo personu īpašumam, kā arī cilvēku veselībai un drošībai, ja pastāv apdraudējums cilvēku veselībai un dzīvībai, mantai vai īpašumam. Šajos gadījumos nav nepieciešams informēt Valsts robežsardzi, jo šī informācija būs pieejama SSN sistēmas tiešsaistē. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ostas, kuģi, Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J.Garisons

20.02.2017. 13:53

901

Dana Pinne

Dana.Pinne@mod.gov.lv; 67335027

Inita Ruka-Kāpostiņa

Inita.Ruka@mil.lv 67071901